
[image: ]


Indholdsfortegnelse


	Ditte Donut

	1. december

	23. december




Ditte Donut

[image: ]

Ditte Donut var en lækker sprød donut med det sødeste hindbærsyltetøj. Ditte Donut var glaseret med en blank skinnende lyserød glasur og dekoreret med funklende blå krymmel og med et drys af gule sprinkles. Hun var uimodståelig!

Ditte Donut havde den fornemmeste plads i Benny Bagers Bagerbutik. Hun stod forrest på disken på den skinnende sølvbakke. Alle kunne se hende. Ditte nød opmærksomheden.

”Nøj, har I set den lækre donut?” sagde gæsterne i bagerbutikken. Alle nikkede.

Betty Bagerjomfru sagde også ofte højt, at en donut med hindbærsyltetøj og en skinnende blank lyserød glasur var den mest foretrukne donut i bagerbutikken.

Ditte Donut var og blev gæsternes favorit.

Ditte Donut blev mere og mere glad for sit flotte lyserøde funklende ydre. Hun elskede at være nr. 1.

Sussie Sveske var placeret på den nederste hylde i bagerbutikken. Sussie Sveske var brun udenpå og indeni.

Sussie Sveske lå stille på hylden og sagde aldrig noget. Hun var ikke den mest foretrukne. Jovel var hun sød. Sussie Sveske var bestemt rar og hjælpsom.

Ditte Donut syntes dog, at hun var kedelig.

Så var der også Citron Cille. Fyldet til Citron Cille bestod af citron og hyldeblomst. Hun var glaseret med en lysegul glasur. Hun så lidt sjusket ud med den lysegule glasur, der rendte tilfældigt ned ad siderne. Citron Cille var ikke bleg for at sige sin mening. ”Hvad glor du på?” svarede hun tit. ”Flyt dig”, hvis andre donuts stod i vejen for hende.

Ditte Donut solede sig i opmærksomheden. Hun var også fræk. Hvis der var fem minutter uden opmærksomhed, måtte hun jo gøre noget for at få den.

Hun trillede længere frem på sølvbakken. Hun strakte sig. Hun rømmede sig.

Så fik gæsten øje på hende og sagde ”Ih, hvor er du flot”. Ditte Donut elskede det.


1. december

Så blev det den 1. december.

Benny Bagers Bagerbutik skulle pyntes fint op til jul. Alle elskede december og juletiden. Dog ikke Ditte Donut.

Ditte Donut blev nemlig altid placeret på den tredje nederste hylde i butikken. Bevares der var jo også andre donuts i bagerbutikken. Dog ikke så flotte og sprudlende som Ditte Donut. Hun var bedårende og blev beundret hele året dog ikke i december måned.

Røde hjerteformede Rikke Donut med den flotte blanke røde glasur drysset med grønt fint krymmel blev placeret på Ditte Donuts sølvbakke forrest på disken.

Røde hjerteformede Rikke Donut skulle dele sølvbakken med Julie Julestjerne. Julie Julestjerne var også smuk med de blanke sølvkugler.

Ditte Donut blev taget af bakken af Betty Bagerjomfru og lagt i vindueskarmen i butiksruden.

”Åh får jeg nu endelig en ordentlig placering i butiksvinduet” tænkte Ditte Donut.

”Det var også på tide, så alle kan betragte mit flotte ydre” smilede Ditte Donut.

Betty Bagerjomfru hængte de kanelduftende røde glaserede donuts med rødt bånd i vindueskarmen. Ditte Donut lå stadig i vindueskarmen.

”Hvornår mon hun får tid til mig” sagde hun højt. Betty Bagerjomfru hørte hende ikke. Betty Bagerjomfru nynnede.

Det blev aften. Døren blev låst. Lyset i butikken blev slukket. Der blev helt stille. Butikken var lukket.

Nu måtte Ditte Donut ligge i vindueskarmen hele natten!

Det trak fra vinduet. Det blev koldt.

Ditte Donut fik ondt

